OpenLLM-France/wikimedia huggingface dataset:
# Casa Bonet (Salou)

Casa Bonet és una obra del municipi de Salou (Tarragonès) inclosa en l'Inventari del Patrimoni Arquitectònic de Catalunya, construïda per l'arquitecte reusenc Domènec Sugranyes.

## Descripció

La casa Bonet és un dels edificis més interessants de Salou, vila turística des de començaments del segle XX. Va ser un dels primers xalets construïts davant de la platja, en uns terrenys d'horts. El seu propietari va ser l'empresari reusenc Ciríac Bonet.
Tot el conjunt de l'edifici i la rodalia és de bona factura, sobretot d'un gran interès estètic. Destacant les solucions emprades per a la construcció de portes i finestres, guarnides amb manises de colors vius.
La reixa d'accés a la casa és de forja artística, molt bonica. La casa té planta baixa, pis noble, a sobre un altre i un lloc destinat a les cotxeres.
A l'angle principal hi ha un rellotge de sol ceràmic amb la llegenda aprofita el temps que passa i no torna. Al jardí hi ha una glorieta amb la cúpula de trencadís. L'interior va ser embellit amb pintures murals d'Agustí Ferrer que evoquen la partida de Jaume I, des de la platja de Salou, a la conquesta de Mallorca.
La coberta del pou de la finca, que portava un recobriment de trossos de manises blaves i blanques, ha desaparegut.

## Referències

* 1 2 3 4 5 «Casa Bonet». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 febrer 2016].

## Enllaços externs

* «Casa Bonet». Mapa de recursos culturals. Diputació de Tarragona.
# Casa Borràs

«Casa Borràs» té aquests significats:
* Casa Borràs (Barcelona)
* Casa Borràs (Cardedeu)
* Casa Borràs (la Riera de Gaià)
* Cal Borràs (Bellvís)
# Casa a la plaça Major, 5 (Roda de Ter)

La casa a la plaça Major, 5 és un edifici de Roda de Ter (Osona) inclòs a l'Inventari del Patrimoni Arquitectònic de Catalunya.

## Descripció

Casa entre mitgeres de la qual destaca la part superior. Els brancals motllurats dels dos balcons del segon pis s'uneixen a una cornisa que va de cap a cap de la façana. Sobre la cornisa s'hi recolzen les motllures dels brancals de les tres obertures de testera recta, geminades i apaïsades, situades sota teulada. Aquestes motllures acaben formant unes mènsules que sostenen una cornisa. La façana acaba amb una barbacana de balustres de pedra.

## Història

Durant els segles XVII-XIX, amb la industrialització, hi hagué un important augment demogràfic i es construïren la majoria d'habitatges del nucli antic de Roda. Bàsicament totes segueixen una estructura molt simple que ha evolucionat a partir de dues parets unides per un embigat. Generalment són de dos pisos i planta baixa destinada a botiga o taller (segle XVII-XVIII). Durant els segles XIX i XX es modificà la seva estructura interior al passar de ser habitatges unifamiliars a plurifamiliars. Moltes de les cases de Roda han seguit aquesta evolució.

## Referències

* 1 2 «Casa a la plaça Major, 3». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2017].
# Ceioni Postumi

Ceioni Postumi (en llatí Ceionius Postumius) va ser un cavaller romà que va viure als segles I i II. Formava part de la gens Postúmia, una antiga família romana d'origen patrici.
Va ser el pare de l'efímer emperador Dècim Clodi Ceioni Septimi Albí (Decimus Clodius Ceionius Septimius Albinus) que ho va ser l'any dels cinc emperadors.

## Referències

* ↑ Smith, William (editor). Dictionary of Greek and Roman biography and mythology. Vol. I. Londres: Walton and Maberly, 1841, p. 658.
# Cephalaria ambrosioides

Cephalaria ambrosioides és una espècie europea de planta amb flors del gènere Cephalaria, dins la família de les caprifoliàcies nativa d'Albània, Macedònia i Grècia.
Es una planta herbàcia perenne robusta, forma inflorescències i les flors són de color blanc.

## Taxonomia

Aquesta espècie va ser publicada per primer cop l'any 1818 al tercer volum de l'obra Systema vegetabilium: secundum classes, ordines, genera, species. Cum characteribus differentiis et synonymis. Editio nova, speciebus inde ab editione XV. Detectis aucta et locupletata, editada pels botànics alemanys Johann Jacob Roemer (1763-1819) i Josef August Schultes (1773-1831).

### Sinònims

Els següents noms científics són sinònims de Succisa pratensis:
* Sinònims homotípics
* Scabiosa ambrosioides Sm.
* Sinònims heterotípics
* Cephalaria macrophylla Griseb.
* Scabiosa alpina Sm.

## Referències

* 1 2 3 «Cephalaria ambrosioides» (en anglès). Plants of the World Online. Royal Botanic Gardens. Kew. [Consulta: 28 maig 2023].
* ↑ Roemer i Schultes, 1818, p. 45.
* ↑ «Cephalaria ambrosioides Roem. & Schult.» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 28 maig 2023].

## Bibliografia

* Roemer, Johann Jacob; Schultes, Josef August. Systema vegetabilium: secundum classes, ordines, genera, species. Cum characteribus differentiis et synonymis. Editio nova, speciebus inde ab editione XV. Detectis aucta et locupletata (en llatí). vol. 3. XV, 1818.
# Cascades Silverband

Les cascades Silverband són cascades ubicades al Parc Nacional Grampians, a l'oest de Victòria, Austràlia. Alimentat pel rierol Dairy, les cascades es caracteritzen per una banda estreta d'aigua que cau sobre una petita roca i després desapareix en una base rocosa. El rierol ressorgeix uns 50 metres a l'oest de les cascades.
Els primers visitants europeus a les cascades les van anomenar «Silverband» (banda de plata) a causa del seu estret corrent d'aigua.

## Referències

* ↑ Cheng, Johnny T. «Silverband Falls». World of Waterfalls. [Consulta: 17 novembre 2014].

## Vegeu també

* Llista de cascades
# Cascades Silverthread

Les cascades Silverthread són unes cascades situades a Dingmans Ferry, a Delaware Township, Pike County, Pennsilvània, (Estats Units d'Amèrica), a prop de les cascades Dingmans, a l'àrea de recreació nacional de Delaware Water Gap.
Té una caiguda vertical de 24,3 m. Tant les cascades Silverthread com les cascades Dingmans són visibles des d'una pista accessible per a minusvàlids. El camí comença a l'estacionament del Centre de Visitants de les cascades Dingmans.

## Referències

* ↑ Brown, Scott. Pennsylvania waterfalls : a guide for hikers and photographers. Mechanicsburg, PA: Stackpole Books, 2004, p. 10–13. ISBN 0811731847.

## Vegeu també

* Llista de cascades

## Enllaços externs

* Delaware Water Gap Visitor Centers (anglès)
# Cascades Rockhouse

Les cascades Rockhouse són unes cascades de 38 m que marquen la confluència de Rockhouse Creek amb Cane Creek. Les cascades, que comparteix un gorg amb les cascades Cane Creek, són visibles des de la Gorge Trail i des de la base del Cane Creek Gorge. Les cascades es troben a prop de Spencer (Tennessee, USA), al Parc Estatal Fall Creek Falls.

## Referències

* ↑ Manning, Russ. 40 Hikes in Tennessee's South Cumberland (en anglès). 3. Seattle, WA: Mountaineers, 2000. ISBN 978-0-89886-637-7.

## Vegeu també

* Llista de cascades
# Cascades Sakaleona

Les cascades Sakaleona són les cascades més altes de Madagascar, amb una altura de 200 metres.
Estan situats al riu Sakaleona, a la regió de Vatovavy-Fitovinany, a uns 18 km del poble d'Ampasinambo i a uns 107 km de Nosy Varika.

## Referències

* ↑ Travel Madagascar Arxivat 2012-07-11 a Wayback Machine. (anglès)

## Vegeu també

* Llista de cascades
# Cascades Shifen

Les cascades Shifen (en xinès: 十分瀑布 ; Shífēn Dà Pùbù) són unes cascades situades al districte de Pingxi, a l'illa de Taiwan (República de la Xina), en el curs superior del riu Keelung. L'alçaira total de les cascades és de 20 metres, amb 40 metres d'ample, de manera que són les cascades més amples de Taiwan.
Les cascades són accessibles a poca distància al nord-est de l'estació de Shifen (十分車站 ; Shífēn Chēzhàn) dels ferrocarrils de Taiwan.

## Referències

* ↑ Lonely Planet: Taiwan (6a edició) per Andrew Bender, Julie Grundvig, Robert Kelly (pàgina 130)

## Vegeu també

* Llista de cascades

## Enllaços externs

* Shifen waterfall of New Taipei City, Taiwan(xinès)
* Video de les cascades Shifen
# Cassaro

Cassaro (sicilià Càssaru) és un municipi italià, dins de la província de Siracusa. L'any 2009 tenia 833 habitants. Limita amb els municipis de Buscemi, Ferla, Palazzolo Acreide i Sortino.

## Administració

Llista d'alcaldes :
| Període | Identitat | Partit |
| 2007- | Nello Pisasale | Llista cívica |

## Antiguitat

La població apareix esmentada en fonts clàssiques com ara la Història Natural de Plini el Vell o a la Geografia de Ptolemeu.En l'edat antiga, era anomenada Càciron, del grec Κάκυρον Kàkyron; en llatí, Cacyrum/Cacyron. Els seus habitants eren els cacirins, en llatí cacyrīnī, ōrum.

## Referències

* ↑ «Dictionary of Greek and Roman Geography (1854), CA´BALEIS, CA´BALEIS, CACYRUM». [Consulta: 24 juny 2024].
* ↑ Ptolemaeus, Claudius. Claudii Ptolemaei geographiae libri octo: graece et latine ad codicum manuscriptorum fidem. Fasciculus III. (en grec). Baedeker, 1842.
* ↑ «Cacyrini - Ancient Greek (LSJ)». [Consulta: 24 juny 2024].
# Cassata

La cassata (de l'àrab qas'at,) és un pastís de la cuina siciliana a base de ricotta, sucre, pa de pessic, massapà, fruita confitada i sucre de llustre. Tot i ser una recepta simple, existeixen nombroses variants locals, especialment en el seu aspecte exterior a causa de variants d'estil en la decoració d'aquest dolç. Alguns dels ingredients poden ser pistatxos, pinyons, xocolata, canyella, marrasquino o aroma de tarongina. El terme cassata en la llengua italiana també es refereix a un tipus de postres gelats provinent de Nàpols conegut en català com "gelat napolità".
A Argentina el nom de cassata és més freqüentment aplicat a un tipus de gelat que recorda en aspecte a la cassata siciliana, generalment aquest gelat argentí està constituït per diverses capes: una inferior amb fruites picades al natural, altra amb la crema gelada pròpiament dita, sobre aquesta capa una altra de crema (de vegades amb dolç de llet) i a sobre, com a adorn, una fruita confitada.
En l'idioma italià comú (amb assenyalades diferències respecte al calabrès o al sicilià) la paraula cassata variant en aquest cas de cazzata - és un disfemisme (una "grolleria") que es traduiria com "estupidesa" (o alguna cosa molt neci).
A part, a l'Argentina, 'cassata' o 'Cassatero' és un terme utilitzat per assenyalar la vulgaritat o el bast dels gustos o els costums d'una persona o grup social. Així mateix 'cassata friendly' és utilitzat per referenciar l'anterior però sense intencions de menysprear, atacar o ferir la susceptibilitat del receptor de l'adjectiu.

## Referències

* ↑ Gregorio, Giacomo De; Seybold, Christian Friedrich. Sugli elementi arabi nel dialetto e nella toponomastica dell'isola di Pantelleria (en italià), p.238.
* ↑ Studi italiani di linguistica teorica ed applicata (en italià). Liviana, 1991, p. vol.20, p.20.

## Bibliografia

* R. Scarpinato Marilyn Monroe i la cassata siciliana, in: Il Cibo i l'impegno, I Quaderni di MicroMega, Roma 2004, pàg. 66-73
* G. Basile, A. Musco Dominici, Mangiare di festa, ed. Kalos, Palerm 2004
# Castell de Mamer

El Castell de Mamer (luxemburguès:Mamer Schlass, francès:Château de Mamer, alemany:Mamer Schloss) és l'ajuntament per la communa de Mamer, a la part sud-occidental de Luxemburg. És la casa de l'Ajuntament de Mamer, el lloc d'oficines del govern local, i el centre d'administració de serveis comunals.
És ubicat a la Place de l'Indépendance a prop el centre de la ciutat.Està format per quatre edificis. A l'entrada principal, hi ha una escultura de Nicolas Frantz, dues vegades guanyador del Tour de França, i de Josy Barthel, l'únic medallista luxemburguès que va ser or Olímpic, tots dos nascuts a Mamer.

## Història

El castell va ser inicialment el segle x. Durant les Guerres Revolucionàries franceses va quedar en estat ruïnós i posteriorment fou venut per les forces ocupants franceses el 1798 a Thierry de Bastogne. El Cap de policia Frederic François va construir un nou castell en el mateix emplaçament el 1830, afegint-ne una tanca de dos metres. El 1934 va passar a mans de Jacques Fischer i Julie Kremer, qui el van envoltar per 1.72 hectàrees de jardí.
El 1995 la propietat va ser adquirida per l'administració comunal, la qual el 1997, va votar unànimement el 4 de juny per restaurar-lo. El procés de restauració es va allargar entre setembre del 1999 i febrer del 2002. L'administració comunal ha estat ubicada al Castell de Mamer des de l'1 de març de 2002. Al castell es va realitzar el sorteig de l'Eurocopa 2006 de la UEFA (campionat sub-17) que va tenir lloc a Luxemburg.

## Vegeu també

* Llista de castells de Luxemburg

## Referències

* 1 2 3 4 5 «La Mairie de la Commune de Mamer "Mamer Schlass"» (en francès). Commune of Mamer. [Consulta: 6 abril 2008].
* ↑ «Finals line-up complete». UEFA. Arxivat de l'original el 2007-09-24. [Consulta: 6 abril 2008].
# Catena Davy

La Catena Davy es una estructura geològica de tipus catena de la superfície de la Lluna situada amb el sistema de coordenades planetocèntriques a -10.55 ° de latitud nord i -5.5 ° de longitud est. Fa un diàmetre de 52.34 km. El nom va ser fet oficial per la UAI l'any 1976 i pren el nom d'un cràter proper.

## Referències

* ↑ "Catena Davy". Gazetteer of Planetary Nomenclature. USGS Astrogeology Research Program. (anglès)

## Altres referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.
# Catena Kurchatov

La Catena Kurchatov es una estructura geològica de tipus catena de la superfície de la Lluna situada amb el sistema de coordenades planetocèntriques a 38.15 ° de latitud N i 140.83 ° de longitud E. Fa un diàmetre de 234.91 km. El nom va ser fet oficial per la UAI l'any 1976 i pren el nom del cràter proper Kurtxàtov.

## Referències

* ↑ "Catena Kurchatov". Gazetteer of Planetary Nomenclature. USGS Astrogeology Research Program. (anglès)

## Altres referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.
# Charlie Davies

Charles Desmond "Charlie" Davies (nascut a Manchester, Nou Hampshire, el 25 de juny del 1986) és un futbolista estatunidenc que actualment juga de davanter al Sochaux de la Ligue 1 francesa. Davies, també juga per la selecció dels Estats Units des del 2007. A l'estiu del 2009 va ser subcampió amb el seu país de la Copa Confederacions realitzada a Sud-àfrica i on va anotar un gol.

## Enllaços externs

* Perfil de Davies Arxivat 2009-10-10 a Wayback Machine. a U.S. Soccer (anglès)
* Perfil de Davies a Svenskfotboll.se (suec)
* Perfil de Davies a la pàgina del FC Sochaux (francès)
# Cazenovia (Wisconsin)

Cazenovia és una població dels Estats Units a l'estat de Wisconsin. Segons el cens del 2000 tenia 326 habitants.

## Demografia

Segons el cens del 2000, Cazenovia tenia 326 habitants, 145 habitatges, i 91 famílies. La densitat de població era de 139,9 habitants per km².
Dels 145 habitatges en un 26,9% hi vivien nens de menys de 18 anys, en un 52,4% hi vivien parelles casades, en un 6,2% dones solteres, i en un 36,6% no eren unitats familiars. En el 31% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,77.
Per edats la població es repartia de la següent manera: un 21,5% tenia menys de 18 anys, un 8,3% entre 18 i 24, un 27,6% entre 25 i 44, un 22,1% de 45 a 60 i un 20,6% 65 anys o més.
L'edat mediana era de 40 anys. Per cada 100 dones de 18 o més anys hi havia 103,2 homes.
La renda mediana per habitatge era de 34.167 $ i la renda mediana per família de 41.406 $. Els homes tenien una renda mediana de 31.042 $ mentre que les dones 24.167 $. La renda per capita de la població era de 21.877 $. Aproximadament el 5,7% de les famílies i el 7,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cazenovia» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Cazenovia». American Fact Finder. Oficina del Cens dels Estats Units, 12-01-2010.
# Che-pi

Che-pi fou kan dels turcs orientals del 609 o 611, en què va succeir al seu pare T'ou-li quan va morir, fins al 619. El 615, després de la desastrosa campanya de la dinastia Sui a Corea (612-614) es va revoltar i va estar a punt de capturar a l'emperador Yang-ti a la fortalesa de Yenmen al nord-oest de Shansi. La dinastia Sui es va extingir de fet el 618 durant les guerres civils del 616 al 621 que van donar pas a la dinastia Tang. Vers el 619 (o 620) el va succeir Hie-li.
Un Che-pi, probablement una persona diferent es va posar al davant de les hordes turques al massís de l'Altai el 630 contra els xinesos que havien ocupat el kanat, i va resistir fins al 649.

## Referències

* ↑ Xiong, 2006, p. 213.
* ↑ Adshead, 2004, p. 40.
* ↑ Graff, 2000, p. 78.

## Bibliografia

* Adshead, S.A.M. (2004), T'ang China: The Rise of the East in World History, Nova York: Palgrave Macmillan, ISBN 978-1-4039-3456-7
* Graff, David Andrew (2000), "Dou Jiande's dilemma: Logistics, strategy, and state", in van de Ven, Hans, Warfare in Chinese History, Leiden: Koninklijke Brill, pàg. 77–105, ISBN 978-90-04-11774-7
* Xiong, Victor Cunrui (2006), Emperor Yang of the Sui Dynasty: His Life, Times, and Legacy, Albany: State University of New York Press, ISBN 9780791482681, <https://books.google.cat/books?id=-1PSb8wp-woC>.
# Tàngara de Desmarest

La tàngara de Desmarest (Tangara desmaresti) és un ocell de la família dels tràupids (Thraupidae).

## Hàbitat i distribució

Habita boscos, clars i vegetació secundària dels turons costaners del sud-est del Brasil a Rio de Janeiro, Espírito Santo, est de São Paulo i Paraná.

## Referències

* ↑ «Tàngara de Desmarest». Cercaterm. TERMCAT, Centre de Terminologia. Rev. 20/01/2023(català)
# Pilota d'Or Adidas

La Pilota d'Or Adidas és el premi que es lliura al millor jugador de cada edició de la Copa del Món de futbol. És atorgat per l'organització d'aquest esdeveniment des de la Copa del Món 1982.
Durant la disputa del campionat, la FIFA crea una llista amb els 10 millors jugadors de l'esdeveniment al seu judici. Els jugadors d'aquesta llista són posteriorment votats pels representants de la premsa especialitzada. La Pilota d'Or és lliurat al que hagi obtingut més vots, mentre que la Pilota de Plata i la Pilota de Bronze són per al segon i tercer respectivament.
El procés d'elecció ha estat criticat en les últimes edicions, car és realitzat previ a la disputa de la final del campionat. Això ha provocat que alguns jugadors hagin estat elegits, però en la final del torneig hi ha un altre que destaca més o simplement el triat no complix amb les expectatives.
| Copa del Món | Pilota d'Or | Equip | Pilota de Plata | Equip | Pilota de Bronze | Equip |
| Espanya 1982 | Paolo Rossi | Itàlia | Falcão | Brasil | Karl-Heinz Rummenigge | Alemanya Federal |
| Mèxic 1986 | Diego Maradona | Argentina | Harald Schumacher | Alemanya Federal | Preben Elkjær Larsen | Dinamarca |
| Itàlia 1990 | Salvatore Schillaci | Itàlia | Lothar Matthäus | Alemanya Federal | Diego Maradona | Argentina |
| Estats Units 1994 | Romário | Brasil | Roberto Baggio | Itàlia | Hristo Stoítxkov | Bulgària |
| França 1998 | Ronaldo | Brasil | Davor Šuker | Croàcia | Lilian Thuram | França |
| Corea-Japó 2002 | Oliver Kahn | Alemanya | Ronaldo | Brasil | Hong Myung-bo | Corea del Sud |
| Alemanya 2006 | Zinédine Zidane | França | Fabio Cannavaro | Itàlia | Andrea Pirlo | Itàlia |
| Sud-àfrica 2010 | Diego Forlán | Uruguai | Wesley Sneijder | Països Baixos | David Villa | Espanya |
| Brasil 2014 | Lionel Messi | Argentina | Thomas Müller | Alemanya | Arjen Robben | Països Baixos |
| Rússia 2018 | Luka Modrić | Croàcia | Eden Hazard | Bèlgica | Antoine Griezmann | França |
| Qatar 2022 | Lionel Messi | Argentina | Kylian Mbappé | França | Luka Modrić | Croàcia |

## Enllaços externs

* FIFAworldcup.com Arxivat 2007-03-29 a Wayback Machine.
* FIFA.com